হামেস রোদ্রিগেস

হামেস দাবিদ রোদ্রিগেস রুবিও (স্পেনীয়: James David Rodríguez Rubio, আমেরিকান স্পেনীয়: [ˈxames roˈðɾiɣes]; জন্ম ১২ জুলাই ১৯৯১), সচরাচর হামেস (James, HAHM-ess) নামে পরিচিত, কুকুতায় জন্মগ্রহণকারী একজন কলম্বিয়ান ফুটবলার। বর্তমানে তিনি কাতারের পেশাদার ফুটবল ক্লাব আল রাইয়ান এবং কলম্বিয়া জাতীয় দলের হয়ে খেলছেন। উইং কিংবা অ্যাটাকিং মিডফিল্ডার হিসেবে তিনি সাধারণতঃ ১০ নম্বর জার্সি পরিধান করে মাঠে নামেন, বর্তমানে এভারটনে ১৯ নম্বর জার্সি পরিধান করেন। আক্রমণে নেতৃত্ব প্রদানকারী হিসেবে সুদক্ষতার কারণে তাকে এল পিবে ভালদেরামার উত্তরাধিকারীরূপে মনে করা হয়। ২ জুন, ২০১৪ তারিখে কলম্বিয়ার ২৩-সদস্যবিশিষ্ট দলের অন্যতম সদস্যরূপে ব্রাজিলে অনুষ্ঠিত ২০১৪ সালের ফিফা বিশ্বকাপে খেলার জন্য তাকে মনোনীত করা হয়। হামেসকে তার প্রিয় ১০ নম্বর জার্সি প্রদান করা হয়। প্রতিযোগিতায় কলম্বিয়া দলের উদ্বোধনী খেলায় গ্রিসের বিপক্ষে প্রথম দুই গোলে সহযোগিতা করাসহ শেষ মিনিটের গোলটি করে দলকে ৩-০ ব্যবধানে জয় এনে দেন। এ খেলায় ফিফা কর্তৃপক্ষ তাকে ম্যান অব দ্য ম্যাচের পুরস্কার প্রদান করে। দ্বিতীয় খেলায়ও তিনি তার ধারাবাহিক ক্রীড়াশৈলী অব্যাহত রাখেন। আইভোরি কোস্টের বিপক্ষে হেডের মাধ্যমে গোল করেন। খেলায় তার দল ২-১ ব্যবধানে জয় পায় ও পুনরায় তিনি ম্যান অব দ্য ম্যাচের পুরস্কার লাভ করেন। গ্রুপ পর্বের তৃতীয় খেলায় দূর্বল জাপানের বিপক্ষে হামেস রোদ্রিগেস দ্বিতীয়ার্ধে অতিরিক্ত খেলোয়াড় হিসেবে মাঠে নামেন। শেষ গোলটি করলে তার দল ৪-১ গোলে জয়ী হয়। গ্রুপ পর্ব শেষে ফিফা কর্তৃক সেরা ক্রীড়াশৈলী প্রদর্শনকারী খেলোয়াড়ের মর্যাদা পান তিনি। ২৮ জুন, ২০১৪ তারিখে ১৬-দলীয় দ্বিতীয় রাউন্ডে এস্তাদিও দো মারাকানায় অনুষ্ঠিত খেলায় তার দুই গোলের সুবাধে উরুগুয়ে দল পরাজিত হয় ও প্রতিযোগিতা থেকে বিদায় নেয়। এরফলে বিশ্বকাপের ইতিহাসে কলম্বিয়া দল প্রথমবারের মতো কোয়ার্টার ফাইনালে জায়গা নেয় ও ব্রাজিলের বিপক্ষে প্রতিদ্বন্দ্বিতা করবে। ২০০২ সালের বিশ্বকাপে রোনালদো ও রিভালদো’র পর প্রথম খেলোয়াড়রূপে দলের সবগুলো খেলায় গোল করার কৃতিত্ব প্রদর্শন করেন। এছাড়াও তিনি দ্বিতীয় রাউন্ড পর্যন্ত ৫ গোল করে শীর্ষস্থানীয় গোলদাতার ভূমিকায় অবতীর্ণ হন। তার প্রথম গোলটিকে প্রতিপক্ষীয় উরুগুয়ের ম্যানেজার অস্কার তাবারেজ বিশ্বকাপের অন্যতম সেরা গোলরূপে আখ্যায়িত করেন। এছাড়াও তাবারেজকে বিশ্বকাপের সেরা খেলোয়াড় হিসেবে বর্ণনা করেন। এ খেলায়ও তাকে তৃতীয়বারের মতো ম্যান অব দ্য ম্যাচরূপে আখ্যায়িত করে ফিফা। কোয়ার্টার ফাইনালে শক্তিশালী ব্রাজিল দলের বিপক্ষে পেনাল্টির মাধ্যমে প্রতিযোগিতার ৬ষ্ঠ গোল করেন। কিন্তু এ খেলায় ১-২ গোলে পরাজিত হয়ে প্রতিযোগিতা থেকে বিদায় নেয় কলম্বিয়া দল। "Carlos Valderrama: Colombia star James Rodriguez is the new me!"। ডেইলি মেইল। সংগ্রহের তারিখ ২৯ জুন ২০১৪।  "James Rodríguez es mi sucesor, afirma "El Pibe" Valderrama" [হামেস রোদ্রিগেস আমার উত্তরাধিকারী, বললেন "এল পিবে" বালদারেমা] (স্পেনীয় ভাষায়)। terra। ৯ নভেম্বর ২০১১। ১৮ জুন ২০১৪ তারিখে মূল থেকে আর্কাইভ করা। সংগ্রহের তারিখ ২৯ জুন ২০১৪।  "Rodriguez: I've got a lot to learn"। ফিফা। ২০ আগস্ট ২০১২। ৮ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২৯ জুন ২০১৪।  "Recovering Falcao left off Colombia's final 23-player World Cup roster"। Fox Sports। ২ জুন ২০১৪। সংগ্রহের তারিখ ১৬ জুন ২০১৪।  "Colombia 3-0 Greece"। FIFA। ৫ জুন ২০১৪ তারিখে মূল থেকে আর্কাইভ করা। সংগ্রহের তারিখ ১৬ জুন ২০১৪।  "2014 FIFA World Cup Brazil™: Colombia-Côte d'Ivoire - Overview"। FIFA.com। ২০১৪-০৬-১৯। ২০১৪-০৬-২০ তারিখে মূল থেকে আর্কাইভ করা। সংগ্রহের তারিখ ২০১৪-০৬-২৪।  "সংরক্ষণাগারভুক্ত অনুলিপি"। ২৪ জুন ২০১৪ তারিখে মূল থেকে আর্কাইভ করা। সংগ্রহের তারিখ ২৯ জুন ২০১৪।  "James Rodriguez and Colombia continue to excite"। Irish Times। ২০১৪-০৬-২৪। সংগ্রহের তারিখ ২০১৪-০৬-২৫।  "Rodriguez hits front as Perisic goes home in second"। FIFA। ২৭ জুন ২০১৪। ৩০ জুন ২০১৪ তারিখে মূল থেকে আর্কাইভ করা। সংগ্রহের তারিখ ২৯ জুন ২০১৪।  "World Cup - Genius Rodriguez fires Colombia past toothless Uruguay"। Eurosport। ২৮ জুন ২০১৪। সংগ্রহের তারিখ ২৯ জুন ২০১৪।  The Guardian। ২৯ জুন ২০১৪ [Colombia’s James Rodríguez sizzles to end Uruguay World Cup saga Colombia’s James Rodríguez sizzles to end Uruguay World Cup saga] |ইউআরএল= এর মান পরীক্ষা করুন (সাহায্য)। সংগ্রহের তারিখ ৩০ জুন ২০১৪।  |শিরোনাম= অনুপস্থিত বা খালি (সাহায্য) "Colombia 2-0 Uruguay"। FIFA। ২৮ জুন ২০১৪ তারিখে মূল থেকে আর্কাইভ করা। সংগ্রহের তারিখ ২৯ জুন ২০১৪।  উইকিমিডিয়া কমন্সে হামেস রোদ্রিগেস সংক্রান্ত মিডিয়া রয়েছে। (স্পেনীয়) BDFA profile (স্পেনীয়) Argentine Primera statistics